|  |  |
| --- | --- |
| 19.06.2024 | nr 21 |

**MINISTRI MÄÄRUS**

**Vanglatega seotud justiitsministri määruste muutmine**

Määrus kehtestatakse vangistusseaduse § 109 lõike 2, § 1131 lõigete 2 ja 3, § 1221 lõike 2 § 1361 lõike 1 ning § 141 lõike 4 alusel.

**§ 1.** **Justiitsministri 22. aprilli 2013. a määruse nr 13 „Vanglaametnike ja vanglas töötavate riigiametnike töötasustamine“ muutmine**

Justiitsministri 22. aprilli 2013. a määruses nr 13 „Vanglaametnike ja vanglas töötavate riigiametnike töötasustamine“ tehakse järgmised muudatused:

**1)** paragrahvi 1 lõige 4 sõnastatakse järgmiselt:

„(4) Vanglas töötava I või II klassi valvuri ametiastmele vastava ametikoha vanglaametniku palgamäär on erialase hariduse olemasolu korral 221,86 euro võrra ja erialase hariduse puudumise korral 129,56 euro võrra kõrgem käesoleva määruse alusel vanglaametnikule kohaldatavast palgamäärast, kui:

1) vanglaametniku tööülesandeks on määratud vanglaväline saatmine ja ta on määratud ametiabi andjaks avaliku korra tagamist nõudvates ülesannetes ning

2) ta vastab justiitsministri 23. juuli 2013. a määruse nr 26 „Vanglateenistuse ametnikule esitatavad nõuded, nõuetele vastavuse hindamine ning vangla direktori värbamine ja valik” §-des 181 ja 221 sätestatud nõuetele.“;

**2)** paragrahvi 1 lõiked 5–10 tunnistatakse kehtetuks;

**3)** paragrahvi 3 lõike 2 esimest lauset täiendatakse pärast sõna „täitmise“ tekstiosaga „, vanglavälise saatmise ja ametiabi andmise“;

**4)** paragrahvi 3 lõike 2 teisest lausest jäetakse välja tekstiosa „relvastatud üksuse ülesannete täitmise eest“;

**5)** paragrahvi 3 lõike 31 esimene lause sõnastatakse järgmiselt:

„ (31) Vanglas töötava I või II klassi valvuri ametiastmele vastava ametikoha vanglaametniku põhipalk määratakse käesoleva määruse § 1 lõikes 4 sätestatud palgamäära alusel ajaks, kui

1) vanglaametniku püsiülesandeks on määratud vanglaväline saatmine ja ta on määratud ametiabi andjaks avaliku korra tagamist nõudvates ülesannetes ning

2) ta vastab justiitsministri 23. juuli 2013. a määruses nr 26 „Vanglateenistuse ametnikule esitatavad nõuded, nõuetele vastavuse hindamine ning vangla direktori värbamine ja valik” §-des 181 ja 221 sätestatud nõuetele.“;

**6)** paragrahvi 3 lõige 32 tunnistatakse kehtetuks;

**7)** paragrahvi 52 tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) Vanglaametnikule, kelle tööülesandeks on määratud vanglaväline saatmine ja kes on määratud ametiabi andjaks avaliku korra tagamist nõudvates ülesannetes, valveaja eest makstava lisatasu arvutamise alus on ametniku ametipalgast arvutatud tunnipalk.“;

**8)** määrust täiendatakse §-ga 54 järgmises sõnastuses:

„**§ 54. Kõrgendatud põhipalga maksmine**

Vangla võib käesoleva määruse alusel kuni 2024. aasta 30 juunini määratud kõrgendatud põhipalga maksmist jätkata kuni teenistusliku vajaduse äralangemiseni.“;

**9)** määruse lisad 1 ja 2 kehtestatakse uues sõnastuses (lisatud).

**§ 2.** **Justiitsministri 23. juuli 2013. a määruse nr 26 „Vanglateenistuse ametnikule esitatavad nõuded, nõuetele vastavuse hindamine ning vangla direktori värbamine ja valik“ muutmine**

Justiitsministri 23. juuli 2013. a määruses nr 26 „Vanglateenistuse ametnikule esitatavad nõuded, nõuetele vastavuse hindamine ning vangla direktori värbamine ja valik“ tehakse järgmised muudatused:

**1)** paragrahvi 9 lõige 4 tunnistatakse kehtetuks;

**2)** paragrahvi 13 lõige 4 tunnistatakse kehtetuks;

**3)** paragrahvi 17 lõige 3 tunnistatakse kehtetuks;

**4)** määruse 1. peatüki 4. jagu täiendatakse §-ga 181 järgmises sõnastuses:

„**§ 181. Vanglavälise saatmise ja ametiabi andmise tööülesandega valvurile esitatavad nõuded**

(1) Vanglavälise saatmise tööülesandega ja avaliku korra tagamise ülesannete korras ametiabi andma määratud I klassi valvuri ametiastmele vastava ametikoha vanglaametniku nõuded on:  
1) valmisolek täita vanglavälist saateülesannet ja avaliku korra tagamise raames ametiabi andmise ülesannet;

2) valmisolek valveaja rakendamiseks;

3) vastava eriväljaõppe edukas läbimine;

4) tulirelva, gaasirelva ja teleskoopnuia kandmise õigus ja nende kasutamise oskus Justiitsministeeriumi vanglate osakonna määratud tasemel.“;

**5)** paragrahvi 21 lõige 3 tunnistatakse kehtetuks;

**6)** määruse 1. peatüki 5. jagu täiendatakse §-ga 221 järgmises sõnastuses:

„**§ 221. Vanglavälise saatmise tööülesandega valvurile esitatavad nõuded**

(1) Vanglavälise saatmise tööülesandega ja avaliku korra tagamise ülesannete korras ametiabi andma määratud II klassi valvuri ametiastmele vastava ametikoha vanglaametniku täiendavad kvalifikatsiooninõuded on:  
1) valmisolek täita vanglavälist saateülesannet ja avaliku korra tagamise raames ametiabi andmise ülesannet;

2) nõusolek valveaja rakendamiseks;

3) vastava eriväljaõppe edukas läbimine;

4) tulirelva, gaasirelva ja teleskoopnuia kandmise õigus ja nende kasutamise oskus Justiitsministeeriumi vanglate osakonna määratud tasemel“.;

**7)** paragrahvi 23 lõikest 33 jäetakse välja tekstiosa „ või kelle põhiülesanne on saata vahistatuid ja kinnipeetavaid väljaspool vanglat“;

**8)** määruse lisa 5 punktis 3 asendatakse tekstiosa „km/h“ tekstiosaga „min/km“.

**§ 3.** **Justiitsministri 20. veebruari 2019 a. määruse nr 3 „Vangla saatemeeskonna ülesanded ja töökord“ muutmine**

Justiitsministri 20. veebruari 2019 a. määruse nr 3 „Vangla saatemeeskonna ülesanded ja töökord“ paragrahvi 3 lõike 2 teisest lausest jäetakse välja tekstiosa „ ning sooritab toenglamangus kätekõverdused, kõhulihaste jõuharjutuse ja 3000 m kestusjooksu/kiirkõnni vähemalt justiitsministri 23. juuli 2013. a määruse nr 26 „Vanglateenistuse ametnikule esitatavad nõuded, nõuetele vastavuse hindamine ning vangla direktori värbamine ja valik“ § 9 lõikes 3 sätestatud nõuete kohaselt“.

**§ 4. Määruse jõustumine**

Määrus jõustub 1. juulil 2024. a.

Lisa 1 Vanglas ja Sisekaitseakadeemias töötavate vanglaametnike palgamäärad eurodes

Lisa 2 Riigiametnike palgamäärad eurodes

*(allkirjastatud digitaalselt)*

Madis Timpson

Justiitsminister

*(allkirjastatud digitaalselt)*

Tõnis Saar

Kantsler